Ευχρηστία ιστοτόπων ηλεκτρονικού εμπορίου: Ελάχιστος αριθμός συμμετεχόντων για τη συλλογή αξιόπιστων δεδομένων από πειράματα ταξινόμησης καρτών
Creators: name: Πεχλεβανούδης, Χρήστος Γεωργίου
Publisher: name: Aristotle University of Thessaloniki
Year: 2020
Subjects: Αλληλεπίδραση Ανθρώπου-Υπολογιστή
Πληροφοριακή αρχιτεκτονική
Ταξινόμηση καρτών
Human-Computer Interaction
Information Architecture
Card Sorting

description: Η Ταξινόμηση Καρτών (Card Sorting) είναι μια πολύ γνωστή μέθοδος του πεδίου Αλληλεπίδρασης Ανθρώπου-Υπολογιστή που βοηθάει στη σχεδίαση και την αξιολόγηση της Πληροφοριακής Αρχιτεκτονικής (Information Architecture), δηλαδή του τρόπου οργάνωσης και διασύνδεσης του περιεχομένου. Στην ταξινόμηση καρτών ανοικτού τύπου, που αποτελεί το αντικείμενο μελέτης αυτής της εργασίας, οι χρήστες καλούνται να ομαδοποιήσουν κάρτες περιεχομένου σε κατηγορίες. Τα δεδομένα ταξινόμησης καρτών αναλύονται με ποσοτικές και ποιοτικές τεχνικές προκειμένου να προκύψει μία εύχρηστη πληροφοριακή αρχιτεκτονική. Ωστόσο, δεν υπάρχει επαρκής τεκμηρίωση στη βιβλιογραφία για τον βέλτιστο αριθμό συμμετεχόντων που θα δώσει αξιόπιστα δεδομένα ταξινόμησης καρτών. Στο παρελθόν, έχει γίνει μόνο μία μελέτη για τον σκοπό αυτό, αυτή των Tullis και Wood (2004), η οποία αφορούσε και σε ένα αρκετά εξειδικευμένο θεματικό αντικείμενο ιστοτόπου (περιεχόμενο ενδοδικτύου εταιρείας). Η μελέτη αυτή συμπεραίνει ότι 20-30 είναι ο βέλτιστος αριθμός συμμετεχόντων για ένα πείραμα ταξινόμηση καρτών ανοιχτού τύπου. Στόχος αυτής της διπλωματικής εργασίας είναι ο προσδιορισμός του ελάχιστου αριθμού συμμετεχόντων που απαιτείται για τη συλλογή αξιόπιστων δεδομένων ταξινόμησης καρτών σε ιστοτόπους γενικού θεματικού αντικειμένου. Στο πλαίσιο αυτό, επιλέχθηκαν δύο ιστότοποι ηλεκτρονικού εμπορίου, από τους οποίους αντλήθηκαν κάρτες περιεχομένου και δόθηκαν σε 237 συμμετέχοντες για να τις ταξινομήσουν ασύγχρονα. Στο πλαίσιο της ανάλυσης των δεδομένων, πραγματοποιήθηκε σύγκριση των αποτελεσμάτων που προέκυπταν από όλους τους συμμετέχοντες και από τυχαία επιλεγμένα και διαφορετικού μεγέθους υποσύνολα των συμμετεχόντων. Για τις ανάγκες της ανάλυσης αναπτύχθηκε κατάλληλο πρόγραμμα σε γλώσσα Python που εφάρμοζε κατάλληλες τεχνικές (Mantel test, Element-centric Clustering Similarity) για να απαντηθεί το ερώτημα της διπλωματικής εργασίας. Βρέθηκε ότι ο βέλτιστος αριθμός συμμετεχόντων για τη συλλογή αξιόπιστων δεδομένων σε πειράματα ταξινόμησης καρτών ανοικτού τύπου είναι 15-20. Ως εκ τούτου, απαιτούνται λιγότεροι συμμετέχοντες από τους 20-30 που αναφέρεται στη βιβλιογραφία, τουλάχιστον όσον αφορά ιστοτόπους ηλεκτρονικού εμπορίου.
description: Card Sorting is a well-known method in the field of Human-Computer Interaction that helps in the design and evaluation of Information Architecture, i.e. how the content is organized and interconnected. In the open card sorting variation, the subject of this study, users are asked to group content cards into categories. Card sorting data is analyzed with quantitative and qualitative techniques in order to obtain an easy-to-use information architecture. However, there is insufficient literature on the optimal number of participants that is required to obtain reliable card sorting data. In the past, there has only been one study for this purpose (Tullis &amp; Wood, 2004), which also dealt with a fairly specialized website subject (company intranet content). This study concludes that 20-30 is the optimal number of participants for an open card sorting experiment. The aim of this thesis is to determine the minimum number of participants required to collect reliable card sorting data on general topic websites. In this context, two e-commerce websites were selected, from which content cards were extracted and given to 237 participants to categorize them asynchronously. In the context of data analysis, a comparison was made of the results obtained from all participants and from randomly selected subsets of different sizes of participants. For the needs of the analysis, an appropriate program was developed in Python, which applied analysis techniques (Mantel test, Element-centric Clustering Similarity) to answer the thesis question. It was found that the optimal number of participants for the collection of reliable data in open card sorting experiments is 15-20. Therefore, fewer participants are required than the 20-30 listed in the literature, at least for e-commerce websites.